# Službeni list C 231A/14.

| | ISSN 1977-1088 |
| --- | --- |
| Službeni list
  Europske unije | C 231A |
| | |
| Hrvatsko izdanje | Informacije i objave | Godište 63.14. srpnja 2020. |

ISSN 1977-1088

Službeni list

Europske unije

C 231A

Hrvatsko izdanje

Informacije i objave

Godište 63.14. srpnja 2020.

---

| Sadržaj | Stranica |
| --- | --- |
| | V.   Objave |
| | ADMINISTRATIVNI POSTUPCI |
| | Europska komisija |
| 2020/C 231 A/01 | Objava slobodnog radnog mjesta izvršnog direktora (Privremeno osoblje – razred AD 14) – Europska agencija za kontrolu ribarstva (EFCA) – Vigo (Španjolska) – COM/2020/20050 | 1 |

Sadržaj

Stranica

V.   Objave

ADMINISTRATIVNI POSTUPCI

Europska komisija

2020/C 231 A/01

Objava slobodnog radnog mjesta izvršnog direktora (Privremeno osoblje – razred AD 14) – Europska agencija za kontrolu ribarstva (EFCA) – Vigo (Španjolska) – COM/2020/20050

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Europska komisija

| 14.7.2020 | HR | Službeni list Europske unije | CA 231/1 |
| --- | --- | --- | --- |

14.7.2020

HR

Službeni list Europske unije

CA 231/1

---

Objava slobodnog radnog mjesta izvršnog direktora

(Privremeno osoblje – razred AD 14)

Europska agencija za kontrolu ribarstva (EFCA) – Vigo (Španjolska)

COM/2020/20050

(2020/C 231 A/01)

O nama

Europska agencija za kontrolu ribarstva (EFCA ili Agencija) agencija je EU-a sa sjedištem u Vigu u Španjolskoj, osnovana Uredbom Vijeća (EZ) br. 768/2005 (1).

Uredba o osnivanju izmijenjena je Uredbom Vijeća (EZ) br. 1224/2009 (2) kojom se prilagođavaju ovlasti Agencije kako bi se pružila potpora ujednačenoj provedbi sustava kontrole zajedničke ribarstvene politike (ZRP) i Uredbom (EU) 2016/1626 (3) Europskog parlamenta i Vijeća kojom se ovlasti Agencije proširuju na europsku suradnju u području funkcija obalne straže.

Kao posljedica tih znatnih izmjena te u interesu jasnoće i racionalnosti, ta je Uredba o osnivanju stavljena izvan snage u travnju 2019. stupanjem na snagu (kodificirane) Uredbe (EU) 2019/473 (4) Europskog parlamenta i Vijeća (dalje u tekstu: Uredba).

Agencija trenutačno zapošljava oko 70 članova osoblja, a njezin proračun za 2020. iznosi približno 17 milijuna EUR.

Njezina misija i zadaće utvrđeni su u poglavlju II. Uredbe i obuhvaćaju, među ostalim, operativnu koordinaciju aktivnosti kontrole i inspekcije ribarstva koje obavljaju države članice te pomaganje državama članicama da surađuju u skladu s pravilima ZRP-a kako bi se osigurala njegova učinkovita i ujednačena primjena. Isto tako, Agencija pomaže Europskoj komisiji i državama članicama kako bi svoje obveze ispunjavale u visokoj mjeri ujednačeno i učinkovito, u skladu s pravilima ZRP-a, uključujući borbu protiv nezakonitog, neprijavljenog i nereguliranog ribolova (NNN), te im pomaže u odnosima s trećim zemljama i regionalnim međunarodnim organizacijama za ribarstvo čija je Unija članica. U suradnji s Agencijom za europsku graničnu i obalnu stražu i Europskom agencijom za pomorsku sigurnost Agencija podupire i nacionalna tijela koja obavljaju funkcije obalne straže na nacionalnoj razini i razini Unije te, prema potrebi, na međunarodnoj razini.

Dodatne informacije dostupne su na internetskim stranicama EFCA-e: https://www.efca.europa.eu/en.

Opis radnog mjesta

Izvršni direktor upravljat će Agencijom i zastupati je te biti pravni zastupnik i javno lice Agencije. Neovisan je u obavljanju svojih dužnosti i za svoje aktivnosti odgovara Upravnom odboru. Upravni odbor sastoji se od po jednog predstavnika svake države članice i šest predstavnika Europske komisije.

Izvršni direktor ima središnju ulogu u upravljanju Agencijom. Odgovoran je za uspostavljanje administrativnih, operativnih i financijskih mjera nužnih za pravilno funkcioniranje Agencije te za upravljanje tim mjerama.

Ne dovodeći u pitanje odgovarajuće nadležnosti Europske komisije i Upravnog odbora, izvršni direktor preuzima punu odgovornost za zadaće povjerene Agenciji i podliježe godišnjem postupku davanja razrješnice Europskog parlamenta za izvršenje proračuna. Europski parlament ili Vijeće mogu pozvati izvršnog direktora da podnese izvješće o obnašanju svojih dužnosti.

Izvršni direktor zadužen je za vođenje Agencije i upravljanje njome te je općenito odgovoran za njezino funkcioniranje i brine se za ostvarenje njezinih ciljeva.

Dužnosti i ovlasti izvršnog direktora uključuju sljedeće odgovornosti:

| — | osigurava da Agencija djeluje u skladu s Uredbom o njezinu osnivanju, |
| --- | --- |

—

osigurava da Agencija djeluje u skladu s Uredbom o njezinu osnivanju,

| — | ostvaruje opće ciljeve i prioritete programa rada Agencije i organizira učinkovit sustav praćenja kako bi se postignuća Agencije mogla usporediti s njezinim operativnim ciljevima, |
| --- | --- |

—

ostvaruje opće ciljeve i prioritete programa rada Agencije i organizira učinkovit sustav praćenja kako bi se postignuća Agencije mogla usporediti s njezinim operativnim ciljevima,

| — | priprema godišnje izvješće o radu Agencije koje se šalje Revizorskom sudu, Europskoj komisiji, Europskom parlamentu i Vijeću, |
| --- | --- |

—

priprema godišnje izvješće o radu Agencije koje se šalje Revizorskom sudu, Europskoj komisiji, Europskom parlamentu i Vijeću,

| — | izrađuje jedinstveni programski dokument koji sadrži godišnje i višegodišnje programe, u suradnji s Europskom komisijom, uz poduzimanje koraka potrebnih za njihovu provedbu i osiguravanje najdjelotvornijeg i najučinkovitijeg korištenja resursa, |
| --- | --- |

—

izrađuje jedinstveni programski dokument koji sadrži godišnje i višegodišnje programe, u suradnji s Europskom komisijom, uz poduzimanje koraka potrebnih za njihovu provedbu i osiguravanje najdjelotvornijeg i najučinkovitijeg korištenja resursa,

| — | priprema i izvršava proračun Agencije kao dužnosnik za ovjeravanje, u suradnji s Europskom komisijom te u skladu s financijskim pravilima Agencije i načelom dobrog financijskog upravljanja, |
| --- | --- |

—

priprema i izvršava proračun Agencije kao dužnosnik za ovjeravanje, u suradnji s Europskom komisijom te u skladu s financijskim pravilima Agencije i načelom dobrog financijskog upravljanja,

| — | razvija i održava djelotvornu i učinkovitu suradnju s nadležnim službama Europske komisije, državama članicama, mjerodavnim trećim zemljama i dionicima, prema potrebi, radi promicanja djelotvorne i ujednačene primjene ZRP-a, u skladu sa zadaćama Agencije, |
| --- | --- |

—

razvija i održava djelotvornu i učinkovitu suradnju s nadležnim službama Europske komisije, državama članicama, mjerodavnim trećim zemljama i dionicima, prema potrebi, radi promicanja djelotvorne i ujednačene primjene ZRP-a, u skladu sa zadaćama Agencije,

| — | poduzima sve potrebne korake, uključujući donošenje odluka koje se tiču odgovornosti Agencije povezanih s njezinom misijom i zadaćama, uključujući zakup i korištenje sredstava kontrole i inspekcije te djelovanje informacijske mreže, |
| --- | --- |

—

poduzima sve potrebne korake, uključujući donošenje odluka koje se tiču odgovornosti Agencije povezanih s njezinom misijom i zadaćama, uključujući zakup i korištenje sredstava kontrole i inspekcije te djelovanje informacijske mreže,

| — | sudjeluje na sastancima Upravnog odbora, bez prava glasa, i pruža mu usluge tajništva, |
| --- | --- |

—

sudjeluje na sastancima Upravnog odbora, bez prava glasa, i pruža mu usluge tajništva,

| — | provodi odluke Upravnog odbora, |
| --- | --- |

—

provodi odluke Upravnog odbora,

| — | poduzima sve potrebne korake, uključujući donošenje internih administrativnih uputa i objavljivanje obavijesti, radi osiguravanja organizacije i djelovanja Agencije u skladu s odredbama Uredbe o njezinu osnivanju, |
| --- | --- |

—

poduzima sve potrebne korake, uključujući donošenje internih administrativnih uputa i objavljivanje obavijesti, radi osiguravanja organizacije i djelovanja Agencije u skladu s odredbama Uredbe o njezinu osnivanju,

| — | obavlja svakodnevne poslove povezane s upravljanjem Agencijom, zapošljava i ocjenjuje osoblje Agencije kojemu je izvršni direktor izravno nadređen, u skladu s Pravilnikom o osoblju EU-a, uz istodobno poticanje dobrog timskog duha i pozitivnog radnog okruženja, |
| --- | --- |

—

obavlja svakodnevne poslove povezane s upravljanjem Agencijom, zapošljava i ocjenjuje osoblje Agencije kojemu je izvršni direktor izravno nadređen, u skladu s Pravilnikom o osoblju EU-a, uz istodobno poticanje dobrog timskog duha i pozitivnog radnog okruženja,

| — | surađuje s izvršnim direktorima Frontexa i EMSA-e na provedbi paketa zakonodavstva o obalnoj straži (5), |
| --- | --- |

—

surađuje s izvršnim direktorima Frontexa i EMSA-e na provedbi paketa zakonodavstva o obalnoj straži (5),

| — | izravno i neizravno komunicira s javnošću o svim pitanjima u nadležnosti Agencije. |
| --- | --- |

—

izravno i neizravno komunicira s javnošću o svim pitanjima u nadležnosti Agencije.

Traženi profil

Idealni kandidat trebao bi imati sljedeće:

| (a) | izvrsne rukovoditeljske vještine, posebno:






  — | sposobnost razvijanja sveobuhvatne vizije okrenute budućnosti, utvrđivanja strategija, određivanja prioriteta i provedbe strateških ciljeva Agencije kako bi se odgovorilo na izazove s kojima se tijelo suočava u interakciji s više dionika, |
| --- | --- | --- |

(a)

izvrsne rukovoditeljske vještine, posebno:

—

sposobnost razvijanja sveobuhvatne vizije okrenute budućnosti, utvrđivanja strategija, određivanja prioriteta i provedbe strateških ciljeva Agencije kako bi se odgovorilo na izazove s kojima se tijelo suočava u interakciji s više dionika,

| — | velika postignuća u svojstvu voditelja, upravitelja i komunikatora, uključujući upravljanje velikim timovima i financijskim resursima na visokoj razini, sposobnost usmjeravanja i motiviranja decentralizirane agencije s oko 70 visokokvalificiranih stručnjaka, na strateškoj razini i na razini unutarnjeg upravljanja. Poželjno je imati iskustvo rada u multikulturnom okruženju, |
| --- | --- |

—

velika postignuća u svojstvu voditelja, upravitelja i komunikatora, uključujući upravljanje velikim timovima i financijskim resursima na visokoj razini, sposobnost usmjeravanja i motiviranja decentralizirane agencije s oko 70 visokokvalificiranih stručnjaka, na strateškoj razini i na razini unutarnjeg upravljanja. Poželjno je imati iskustvo rada u multikulturnom okruženju,

| — | sposobnost stvaranja promjena i transformacija te upravljanja njima, |
| --- | --- |

—

sposobnost stvaranja promjena i transformacija te upravljanja njima,

| — | dokazano iskustvo u upravljanju proračunom, financijama i ljudskim resursima, uključujući unutarnju kontrolu, na visokoj rukovoditeljskoj razini u nacionalnom, europskom i/ili međunarodnom okruženju, |
| --- | --- |

—

dokazano iskustvo u upravljanju proračunom, financijama i ljudskim resursima, uključujući unutarnju kontrolu, na visokoj rukovoditeljskoj razini u nacionalnom, europskom i/ili međunarodnom okruženju,

| — | sposobnost održavanja bliskih odnosa s institucijama EU-a i nadležnim tijelima država članica; |
| --- | --- |

—

sposobnost održavanja bliskih odnosa s institucijama EU-a i nadležnim tijelima država članica;

| (b) | tehničko znanje, osobito sljedeće:






  — | dobro razumijevanje konteksta EU-a i interakcije između nacionalnih uprava i institucija EU-a, |
| --- | --- | --- |

(b)

tehničko znanje, osobito sljedeće:

—

dobro razumijevanje konteksta EU-a i interakcije između nacionalnih uprava i institucija EU-a,

| — | dobro poznavanje zajedničke ribarstvene politike i pomorske politike EU-a, |
| --- | --- |

—

dobro poznavanje zajedničke ribarstvene politike i pomorske politike EU-a,

| — | iskustvo u kontroli ribarstva i upravljanju njime, poželjno je imati iskustvo rada u nacionalnoj, europskoj ili međunarodnoj javnoj upravi, |
| --- | --- |

—

iskustvo u kontroli ribarstva i upravljanju njime, poželjno je imati iskustvo rada u nacionalnoj, europskoj ili međunarodnoj javnoj upravi,

| — | sposobnost razvijanja strateške vizije za sektor kontrole ribarstva i Agenciju te sposobnost pristupa strateškom planiranju temeljenom na riziku; |
| --- | --- |

—

sposobnost razvijanja strateške vizije za sektor kontrole ribarstva i Agenciju te sposobnost pristupa strateškom planiranju temeljenom na riziku;

| (c) | osobne kvalitete, posebno:






  — | izvrsne međuljudske vještine i vještine donošenja odluka, organizacijske i pregovaračke vještine te sposobnost izgradnje odnosa povjerenja s institucijama Europske unije i drugim dionicima, |
| --- | --- | --- |

(c)

osobne kvalitete, posebno:

—

izvrsne međuljudske vještine i vještine donošenja odluka, organizacijske i pregovaračke vještine te sposobnost izgradnje odnosa povjerenja s institucijama Europske unije i drugim dionicima,

| — | izvrsne konceptualne i logičke sposobnosti, popraćene snažnim vještinama rješavanja problema i prosuđivanja, |
| --- | --- |

—

izvrsne konceptualne i logičke sposobnosti, popraćene snažnim vještinama rješavanja problema i prosuđivanja,

| — | visoka razina otpornosti, |
| --- | --- |

—

visoka razina otpornosti,

| — | dokazana sposobnost i iskustvo učinkovitog i tečnog komuniciranja na svim razinama, na transparentan i otvoren način, sa širokim rasponom dionika (europska, međunarodna, nacionalna i lokalna tijela, međunarodne organizacije i nevladine organizacije), kao i s javnošću. Poželjno je temeljito znanje engleskoga. |
| --- | --- |

—

dokazana sposobnost i iskustvo učinkovitog i tečnog komuniciranja na svim razinama, na transparentan i otvoren način, sa širokim rasponom dionika (europska, međunarodna, nacionalna i lokalna tijela, međunarodne organizacije i nevladine organizacije), kao i s javnošću. Poželjno je temeljito znanje engleskoga.

Uvjeti koje kandidati moraju ispunjavati

Uvjeti za sudjelovanje u natječaju

U postupku odabira mogu sudjelovati kandidati koji na dan isteka roka za prijavu ispunjavaju sljedeće formalne kriterije:

| — | državljanstvo: moraju imati državljanstvo jedne od država članica Europske unije, |
| --- | --- |

—

državljanstvo: moraju imati državljanstvo jedne od država članica Europske unije,

| — | diploma visokoškolskog studija:






  — | diplomom potvrđen stupanj obrazovanja koji odgovara završenom visokoškolskom studiju u trajanju od najmanje četiri godine ili više, ili |
| --- | --- | --- |

—

diploma visokoškolskog studija:

—

diplomom potvrđen stupanj obrazovanja koji odgovara završenom visokoškolskom studiju u trajanju od najmanje četiri godine ili više, ili

| — | diplomom potvrđen stupanj obrazovanja koji odgovara završenom visokoškolskom studiju, uz odgovarajuće radno iskustvo od najmanje jedne godine ako je redovito trajanje studija najmanje tri godine (to jednogodišnje radno iskustvo ne ubraja se u radno iskustvo stečeno nakon završetka studija koje se traži u nastavku); |
| --- | --- |

—

diplomom potvrđen stupanj obrazovanja koji odgovara završenom visokoškolskom studiju, uz odgovarajuće radno iskustvo od najmanje jedne godine ako je redovito trajanje studija najmanje tri godine (to jednogodišnje radno iskustvo ne ubraja se u radno iskustvo stečeno nakon završetka studija koje se traži u nastavku);

| — | radno iskustvo: moraju imati najmanje 15 godina radnog iskustva stečenog nakon završetka studija i stjecanja prethodno navedene potrebne akademske kvalifikacije (6), moraju imati najmanje pet godina iskustva u području koje je relevantno za aktivnosti Agencije; |
| --- | --- |

—

radno iskustvo: moraju imati najmanje 15 godina radnog iskustva stečenog nakon završetka studija i stjecanja prethodno navedene potrebne akademske kvalifikacije (6), moraju imati najmanje pet godina iskustva u području koje je relevantno za aktivnosti Agencije;

| — | rukovoditeljsko iskustvo: moraju imati najmanje pet godina radnog iskustva stečenog na položaju višeg rukovoditelja (7); |
| --- | --- |

—

rukovoditeljsko iskustvo: moraju imati najmanje pet godina radnog iskustva stečenog na položaju višeg rukovoditelja (7);

| — | jezici: mora imati temeljito znanje jednog od jezika Unije i zadovoljavajuće znanje drugog službenog jezika Europske unije (8). Zadovoljavajuće poznavanje drugih službenih jezika Europske unije smatra se prednošću. Zadovoljavajuće znanje tog drugog službenog jezika EU-a provjerit će komisije za odabir tijekom intervjua. To može uključivati vođenje (dijela) intervjua na tom drugom jeziku; |
| --- | --- |

—

jezici: mora imati temeljito znanje jednog od jezika Unije i zadovoljavajuće znanje drugog službenog jezika Europske unije (8). Zadovoljavajuće poznavanje drugih službenih jezika Europske unije smatra se prednošću. Zadovoljavajuće znanje tog drugog službenog jezika EU-a provjerit će komisije za odabir tijekom intervjua. To može uključivati vođenje (dijela) intervjua na tom drugom jeziku;

| — | dobna granica: moraju biti u stanju odslužiti puni petogodišnji mandat prije nego što navrše dob za umirovljenje. Za privremeno osoblje Europske unije dob za umirovljenje nastupa zadnjeg dana u mjesecu u kojem osoba navršava 66 godina (vidjeti članak 47. Uvjeta zaposlenja ostalih službenika Europske unije (9)). |
| --- | --- |

—

dobna granica: moraju biti u stanju odslužiti puni petogodišnji mandat prije nego što navrše dob za umirovljenje. Za privremeno osoblje Europske unije dob za umirovljenje nastupa zadnjeg dana u mjesecu u kojem osoba navršava 66 godina (vidjeti članak 47. Uvjeta zaposlenja ostalih službenika Europske unije (9)).

Osim toga, kandidati moraju imati reguliranu vojnu obvezu ako postoji, predočiti odgovarajuće pisane preporuke o osobinama zbog kojih su prikladni za obavljanje poslova tog radnog mjesta te posjedovati fizičku sposobnost za obavljanje tih poslova.

Neovisnost i izjava o mogućem sukobu interesa

Izvršni direktor obvezan je dati izjavu o preuzimanju obveze neovisnog djelovanja u javnom interesu i izjavu o svim interesima za koje bi se moglo smatrati da su u sukobu s njegovom neovisnošću. Kandidati u svojoj prijavi moraju potvrditi da su to voljni učiniti.

Odabir i imenovanje

Izvršnog direktora imenuje Upravni odbor Agencije na temelju užeg popisa koji je sastavila Europska komisija.

Za sastavljanje užeg popisa kandidata Europska komisija organizira odabir u skladu sa svojim postupkom odabira i zapošljavanja (vidjeti Dokument o politici zapošljavanja viših dužnosnika (10)). U tu svrhu osniva komisiju za predodabir. Komisija će na razgovor pozvati kandidate s najboljim profilom za posebne zahtjeve radnog mjesta. Te će se kandidate birati na temelju njihovih zasluga i prethodno navedenih kriterija.

Kandidati koje predloži komisija za predodabir mogu biti pozvani na dodatni razgovor sa Savjetodavnim odborom za imenovanja (CCA) Europske komisije. Ako budu pozvani na razgovor s CCA-om, moraju prisustvovati testiranju koje organiziraju vanjski savjetnici za zapošljavanje u centru za procjenu kandidata. Kandidati koje je CCA stavila u uži izbor zatim će obaviti intervju s članom Komisije nadležnim za okoliš, oceane i ribarstvo (11). Nakon tih razgovora član Komisije nadležan za okoliš, oceane i ribarstvo predlaže Komisiji popis od najmanje dva kandidata koji su ušli u uži izbor. Komisija se može odlučiti za pokretanje novog postupka odabira ako nije zadovoljna prikladnošću bilo kojeg kandidata.

Popis uspješnih kandidata koji su ušli u uži izbor priopćuje se Upravnom odboru Agencije. Ulaskom u uži izbor ne jamči se imenovanje. Upravni odbor može odlučiti razgovarati s kandidatima koji su ušli u uži izbor i dvotrećinskom većinom imenovati izvršnog direktora od kandidata s popisa Komisije koji su ušli u uži izbor na temelju zasluga i dokumentiranih administrativnih i upravljačkih vještina. Od kandidata se može zahtijevati i da se podvrgnu dodatnim intervjuima i/ili testiranjima, osim navedenih.

Ako nijedan od kandidata ne dobije potrebnu većinu, Upravni odbor mogao bi zahtijevati ponavljanje postupka odabira (12).

Postupak odabira, uključujući korespondenciju s komisijama za odabir tijekom ovog postupka odabira i komunikaciju s kandidatima, provodi se samo na engleskom ili francuskom jeziku (13).

Uvjeti zaposlenja

Upravni odbor imenuje izvršnog direktora kao člana osoblja Agencije, odnosno kao člana privremenog osoblja razreda AD 14 u skladu s člankom 2. točkom (a) Uvjeta zaposlenja ostalih službenika Europske unije (14) na mandat od pet godina, koji se može jedanput obnoviti, kako je navedeno u pravnoj osnovi. Ovisno o duljini radnog iskustva, svrstat će se u 1. ili 2. stupanj u tom razredu. Plaća i uvjeti zapošljavanja utvrđeni su u Uvjetima zaposlenja ostalih službenika (15).

Mjesto rada jest Vigo u Španjolskoj, gdje se nalazi sjedište Agencije.

Izvršni direktor trebao bi stupiti na dužnost 1. rujna 2021.

Napominjemo da, u skladu s Uvjetima zaposlenja ostalih službenika, svaki novi član osoblja mora proći probni rad u trajanju od devet mjeseci.

Jednake mogućnosti

Agencija primjenjuje politiku jednakih mogućnosti i nediskriminacije u skladu s člankom 1.d Pravilnika o osoblju (16).

Postupak prijave

Prije podnošenja prijave kandidati moraju pažljivo provjeriti ispunjavaju li sve uvjete za sudjelovanje u natječaju („Uvjeti koje kandidati moraju ispunjavati”), a posebno one koji se odnose na tražene akademske kvalifikacije i profesionalno iskustvo. Kandidati koji ne ispunjavaju neki od tih uvjeta automatski se isključuju iz postupka odabira.

Zainteresirani kandidati moraju se prijaviti preko interneta, putem sljedeće poveznice, a potom slijediti upute za različite faze postupka:

https://ec.europa.eu/dgs/human-resources/seniormanagementvacancies/

Kandidati moraju imati važeću adresu e-pošte. Ta će adresa služiti za potvrdu prijave i korespondenciju tijekom različitih faza postupka. O svakoj promjeni adrese e-pošte dužni su obavijestiti Europsku komisiju.

Kako bi dovršili postupak prijave, kandidati moraju učitati svoj životopis u formatu PDF i unijeti motivacijsko pismo (najviše 8 000 znakova). Životopis i motivacijsko pismo kandidati mogu sastaviti na bilo kojem službenom jeziku Europske unije.

Nakon podnošenja elektroničke prijave kandidati će primiti poruku e-pošte s potvrdom da je njihova prijava registrirana. U poruci e-pošte nalazi se i registracijski broj koji će se upotrebljavati kao referentni broj kandidata za sva pitanja povezana s njihovom prijavom. Ako kandidati ne prime poruku e-pošte s potvrdom o prijavi, to znači da njihova prijava nije registrirana.

Postupak obrade prijava nije moguće pratiti putem interneta. Europska komisija izravno će obavještavati kandidate o statusu njihove prijave.

Ako vam je potrebno više informacija i/ili naiđete na tehničke poteškoće, pošaljite poruku e-pošte na HR-MANAGEMENT-ONLINE@ec.europa.eu.

Rok za prijavu

Rok za prijavu istječe u srijedu 9. rujna 2020. u 12 sati (podne) prema briselskom vremenu, nakon čega se više neće biti moguće prijaviti.

Kandidati moraju na vrijeme ispuniti elektroničku prijavu. Kandidatima preporučujemo da prijavu ne odgađaju do posljednjih dana prije isteka roka jer zbog povećanog prometa na internetu ili mogućih problema s internetskom vezom može doći do nenadanog prekida postupka te će morati ponoviti cijeli postupak.

Nakon isteka roka za prijavu unos podataka u elektronički obrazac više nije moguć. Zakašnjele prijave ne prihvaćaju se.

Europska komisija zadržava pravo produljenja roka za prijavu na ovo radno mjesto isključivo objavom u Službenom listu Europske unije.

Važna obavijest za kandidate

Kandidate podsjećamo na to da je rad komisija za odabir tajan. Podnositelji zahtjeva ne smiju ni izravno ni neizravno stupati u kontakt s članovima komisija niti to smiju činiti treće osobe u njihovo ime.

Zaštita osobnih podataka

Europska komisija i Agencija jamče da se osobni podaci kandidata obrađuju u skladu sa Uredbom (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (17).

---

(1)  SL L 128, 21.5.2005., str. 1.

(2)  SL L 343, 22.12.2009., str. 1., samo članak 120.

(3)  SL L 251, 16.9.2016., str. 80.

(4)  SL L 83, 25.3.2019., str. 18.

(5)  Paket zakonodavstva o obalnoj straži odnosi se na pomorsku sigurnost, pomorsku zaštitu, traganje i spašavanje na moru, nadzor državne granice na moru, kontrolu ribarstva, carinsku provjeru na moru, opće izvršavanje zakonodavstva na moru i zaštitu morskog okoliša.

(6)  Radno iskustvo uzima se u obzir samo ako je riječ o stvarnom radnom odnosu definiranom kao stvarni, istinski rad plaćenog zaposlenika (sve vrste ugovora) ili pružatelja usluge. Rad koji se obavljao u nepunom radnom vremenu uračunava se razmjerno, na temelju potvrđenog postotka odrađenog punog radnog vremena. Rodiljni/roditeljski/posvojiteljski dopust uzima se u obzir ako je pokriven ugovorom o radu. Doktorski studij ubraja se u radno iskustvo čak i ako nije bio plaćen, ali u trajanju od najviše tri godine i pod uvjetom da je uspješno završen. Određeno razdoblje uzima se u obzir samo jedanput.

(7)  Svaki kandidat mora u životopisu za tih pet godina rukovoditeljskog iskustva visoke razine navesti barem sljedeće podatke: (1) naziv rukovoditeljskog položaja i dužnosti koje je na njemu obnašao, (2) broj podređenih članova osoblja, (3) iznos sredstava kojima je upravljao, (4) broj hijerarhijskih razina iznad i ispod svoje te broj rukovoditelja svoje razine.

(8)  https://eur-lex.europa.eu/legal-content/HR/TXT/?uri=CELEX%3A31958R0001

(9)  https://eur-lex.europa.eu/legal-content/HR/TXT/?uri=CELEX%3A01962R0031-20140501

(10)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(11)  Osim ako član Komisije nije prenio tu zadaću na drugog člana Komisije u skladu s Odlukom Komisije od 5. prosinca 2007. (PV(2007) 1811).

(12)  Članak 10. stavak 2.2. Poslovnika Upravnog odbora EFCA-e.

(13)  Komisije za odabir pobrinut će se za to da izvorni govornici tih jezika nemaju neprimjerenu prednost.

(14)  https://eur-lex.europa.eu/legal-content/HR/TXT/?uri=CELEX%3A01962R0031-20140501

(15)  Od 1. srpnja 2019. koeficijent ispravka koji se primjenjuje na primitke od rada i mirovine dužnosnika i ostalih službenika Europske unije za Španjolsku iznosi 91,6 %. Taj koeficijent podliježe godišnjoj reviziji.

(16)  https://eur-lex.europa.eu/legal-content/HR/TXT/?uri=CELEX%3A01962R0031-20140501

(17)  SL L 295, 21.11.2018., str. 39.

---